
AVIZ
asupra propunerii legislative pentru modificarea 

 Legii nr. 376 din 28/09/2004 cu privire la bursele private
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr. 376 din 28/09/2004 cu privire la bursele private, trimisă cu adresa nr. PL.X- 298 din 23 aprilie 2007 şi înregistrat sub nr. 31/488 din 24.04.2007.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 1 din Regulamentul Camerei Deputaţilor, republicat.


Senatul a respins proiectul de lege în şedinţa din 17 aprilie 2007.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din  7.05.2007.


Membrii Comisiei au examinat propunerea legislativă supusă avizării, expunerea de motive la propunerea legislativă, avizul favorabil al Consiliului Legislativ cu nr. 1813/27.12.2006 precum şi Punctul de vedere al Guvernului cu nr.139 din 17.01.2007 prin care nu susţine adoptarea iniţiativei legislative.
  

În urma dezbaterilor, membrii Comisiei, constatând că bursele private nu pot fi acordate de către Consiliul local, iar materializarea dezideratului exprimat de iniţiator excede obiectului de reglementare al Legii nr. 376/2004, acest act normativ vizând, în mod expres, doar domeniul privat şi nu domeniul public, au hotărât, cu unanimitate de voturi, avizarea negativă a propunerii legislative.



În raport de obiectul şi conţinutul său, propunerea legislativă face parte din categoria legilor ordinare.
                              PREŞEDINTE,                  SECRETAR,
                             Sergiu  Andon                      George Băeşu
Consilier

